

**PROGRAM PODRŠKE NAMIJENJEN PRIVREDI I ZAPOSLENIMA U CILJU UBLAŽAVANJA NEGATIVNIH EFEKATA EPIDEMIJE KORONA VIRUSA**

**Najčešća pitanja i odgovori**

Podgorica, 28. april 2020. godine

1. **Kome su namijenjene mjere?**

**Mjere su namijenjene privrednim društvima i preduzetnicima koji:**

* su registrovani u Crnoj Gori u skladu sa Zakonom o privrednim društvima („Sl. list RCG“, br. 06/02 i „Sl. list CG“,br. 17/07, 80/08, 40/10, 36/11, 40/11) prije 15. marta 2020. godine;
* su izmirili poreske obaveze po osnovu poreza i doprinosa na zarade za 2019. godinu;
* su podnešen IOPPD obrazac Poreskoj upravi zaključno sa mjesecom za koji se podnosi zahtjev za subvenciju;
* su podnijeli GPPFL obrazac za 2018. ili 2019. godinu, odnosno ZPO obrazac za 2020. godinu i izmirili akontacije u 2019. godini;
* u trenutku podnošenja zahtjeva za subvenciju redovno izmiruju reprogramirane poreske obaveze, shodno Zakonu o reprogramu poreskih potrazivanja ("Sl. list CG", broj 83/16) i Uredbi o uslovima za odlaganje naplate poreskih i neporeskih potraživanja (“Sl.list CG” broj 57/18);
* nije smanjio broj zaposlenih u periodu trajanja mjere, u odnosu na broj zaposlenih evidentiran u mjesecu februaru 2020. godine kroz IOPPD obrazac, ne računajući zaposlenekoji su svojom voljom raskinuli ugovor o radu.

1. **Koje vrste subvencija mogu da koriste privredna društva**

Preduzeća u oblastima finansijske djelatnosti i djelatnosti osiguranja, snabdijevanja električnom energijom i gasom, telekomunikacija, snabdijevanja vodom, upravljanja otpadnim vodama, kontrolisanja procesom uklanjanja otpada imaju pravo na subvencije za zaposlene u karantinu ili izolaciji i zaposlene na plaćenom odsustvu.

Ostale djelatnosti iz Priloga 3 (koji je sastavni dio Programa) imaju pravo na subvencije za zaposlene u karantinu ili izolaciji, subvencije za zaposlene na plaćenom odsustvu i subvencije za novozaposlene.

Sva ostala privredna društva imaju pravo na korišćenje subvencija za zatvorene, turističke ili ugrožene djelatnosti u zavisnosti od šifre osnovne djelatnosti po kojoj su registrovani na datum 24. aprila 2020. godine, kao i pravo na subvencije za zaposlene u karantinu ili izolaciji, subvencije za zaposlene na plaćenom odsustvu i subvencije za novozaposlene.se

Privredni subjekt, za jedan mjesec, može podnijeti zahtjev za isto lice samo u okviru jedne predložene mjere.

Državni organi i organi lokalne samouprave nemaju pravo ni na jedan vid subvencije.

Privredna društva i preduzetnici koji posluju **u zatvorenim djelatnostima** ostvaruju pravo na subvenciju do **100% iznosa poreza i doprinosa na minimalnu zaradu i 100% neto minimalne zarade** za zaposlene u privrednom društvu koji su evidentirani u mjesecu februaru 2020. Godine, osim u slučaju kada je iznos ispod minimalne zarade (mogu imati isključivo zaposlenih lica koja rade nepuno radno vrijeme ili nepun mjesec) kada se isplaćuje neto iznos i vrši uplata poreza i doprinosa srazmjerno ostvarenoj zaradi;

Privredna društva i preduzetnici koji posluju **u turističkim djelatnostima** ostvaruju pravo na subvenciju **do 100% iznosa poreza i doprinosa na minimalnu zaradu i 100% neto minimalne zarade** za zaposlene u privrednom društvu koji su evidentirani u mjesecu februaru 2020. Godine, osim u slučaju kada je iznos ispod minimalne zarade (mogu imati isključivo zaposlenih lica koja rade nepuno radno vrijeme ili nepun mjesec) kada se isplaćuje neto iznos i vrši uplata poreza i doprinosa srazmjerno ostvarenoj zaradi;

Privredna društva i preduzetnici koji posluju **u ugroženim djelatnostima** ostvaruju pravo na subvenciju u iznosu **od 50% iznosa poreza i doprinosa na minimalnu zaradu i 50% neto minimalne zarade** za zaposlene u privrednom društvu koji su evidentirani u mjesecu februaru 2020, osim u slučaju kada je iznos ispod minimalne zarade ( mogu imati zaposlena lica koja rade nepuno radno vrijeme ili nepun mjesec) kada se isplaćuje neto iznos i vrši uplata poreza i doprinosa srazmjerno ostvarenoj zaradi. godine. Ovi preduzetnici i društva mogu koristiti i pravo na subvenciju u iznosu **od 70% iznosa poreza i doprinosa na minimalnu zaradu i 70% neto minimalne zarade** **za zaposlene koji su koristili pravo na plaćeno odsustvo sa rada** **ili** su naredbama Ministarstva zdravlja, u cilju suzbijanja epidemije, stavljeni **u karantin ili izolaciju.** Privredni subjekt, za jedan mjesec, može podnijeti zahtjev za isto lice samo u okviru jedne predložene mjere;

Privredna društva i preduzetnici koji zaposle nove radnike od 1.aprila, a koji su istovremeno bili evidentirani kao nezaposlena lica na Zavodu za zapošljavanje Crne Gore u prethodnom mjesecu u odnosu na mjesec na koji se podnosi zahtjev, mogu ostvariti pravo na **subvenciju za novozaposlene u iznosu od 70% iznosa poreza i doprinosa na minimalnu zaradu i 70% neto minimalne zarade, u periodu od šest mjeseci**, pod uslovom da se privredni subjekat obaveže da će ove zaposlene evidentirati kao zaposlene najmanje 12 mjeseci od zasnivanja radnog odnosa.

1. **Da li privredni subjekt (poslodavac) ostvaruje pravo na subvenciju na zarade zaposlenih, isključivo po osnovu šifre osnovne djelatnosti?**

Privredni subjekt ostvaruje pravo na subvenciju na zarade, **isključivo po osnovu šifre osnovne djelatnosti evidentirane u Centralnom registru privrednih subjekata na dan 24. aprila 2020. godine.**

1. **Kako se privredna društva i preduzetnici prijavljuju za dobijanje subvencije?**

**Aplikacija „Program za dodjelu subvencije“ će biti otvorena za podnošenje zahtjeva za subvencije aprilskih zarada u periodu od 1-15.maja 2020. godine**. Zahtjevi će se obrađivati po redosljedu pristizanja. **Očekivano vrijeme isplate zarade na račun zaposlenog, u slučaju podnošenja potpunog zahtjeva** koji ispunjava sve kriterijume propisane programom, je **2-4 dana.**

Aplikaciji će se moći pristupiti na portalu „e-prijava“ kojeg privredni subjekti redovno koriste za podnošenje poreskih elektronskih dokumenata. Zahtjev se podnosi upotrebom digitalnog sertifikata uz obavezu prethodnog podnošenja IOPPD/ZPO obrasca, a za preduzetnike unošenjem traženih podataka i podnošenjem GPPFL/ZPO obrasca.

Podnosilac zahtjeva se identifikuje svojim digitalnim sertifikatom i unosi PIB privrednog subjekta, nakon čega sistem iz baze podataka Poreske uprave povlači sve potrebne podatke o zaposlenim u tom privrednom subjektu i podnosiocu zahtjeva omogućuje izbor mjera subvencija za svoje zaposlene koje su propisane programom za njegovu šifru djelatnosti, nakon čega podnosilac potvrđuje tačnost podataka i elektronski potpisuje zahtjev.

Na kraju procesa korisnik će biti informisan o statusu njegovog zahtjeva, odnosno o eventualnoj potrebi da dostavi dodatnu dokumentaciju ili dopuni zahtjev. Korisnik će biti dobiti informaciju i kada sredstva iz budžeta budu uplaćena na račun poslovne banke preko koje zaposleni prima zaradu.

**Preduzetnici koji ne posjeduju digitalni sertifikat** će svoje zahtjeve za subvenciju podnositi na istom portalu „e-prijava“, uz obavezno unošenje broja Rješenja o registraciji preduzetnika u centralnom registru poreske uprave.

1. **Da li privredni subjekt može podnjeti zahtjev za dodjelu subvencije za isto lice u okviru više predloženih mjera za jedan mjesec?**

Privredni subjekt, za jedan mjesec, može podnjeti zahtjev za isto lice samo u okviru jedne predložene mjere.

1. **Kako će se isplaćivati subvencija za neto zarade, direketno poslodavcu ili zaposlenima?**

Neto zarade će se isplaćivati direktno na račun zaposlenog kod poslovne banke koju je poslodavac naveo kao banku u kojoj zaposleni prima lični dohodak.

1. **Koji je rok za dostavljanje zahtjeva za subvencije?**

* Za ostvarivanje subvencije za mjesec april, rok za podnošenje zahtjeva je 15.05.2020. godine;
* Za ostvarivanje subvencije za mjesec maj, rok za podnošenje zahtjeva je 15.06.2020. godine;

Privredni subjekti koji su naknadno izmirili obaveze po osnovu poreza i doprinosa za 2019. godinu, imaju pravo na podnošenje zahtjeva posle isteka roka definisanog za predaju zahtjeva, a najkasnije do 31. maja( za aprilsku subvenciju za zarade) odnosno do 30. juna (za dodjelu subvencije za maj mjesec).

1. **Da li privredni subjekt ostvaruje pravo na subvenciju za zarade ukoliko je zaposleni samoinicijativno raskinuo Ugovor o radu tokom marta ili aprila mjeseca?**

U datom slučaju privredni subjekt ostvaruje pravo na dodjelu subvencije za zarade, pri čemu je neophodno naknadno dokumentovati da do smanjenja broja zaposlenih nije došlo krivicom poslodavca.

1. **Da li novoosnovani privredni subjekt, koji je osnovan tokom marta 2020. godine ima pravo na dodjelu subvencije za zarade?**

Privredni subjekti koji su registrovani do 15. marta 2020. godine, ostvaruju pravo na dodjelu subvencije za zarade.

1. **Da li je privredni subjekt koji je zaposlio nove radnike tokom aprila mjeseca 2020. godine, a koji nijesu bili evidentirani tokom januara i februara 2020. godine, u obavezi da ista lica zadrži narednih 12 mjeseci kako bi ostvario pravo na dodjelu subvencije za zarade?**

Privredni subjekt nije u obavezi da zadrži ista lica. Broj radnih mjesta ne smije da bude manji u odnosu na mjesec koji je prethodio zapošljavanju novih radnika. U suprotnom prestaje davanje subvencije za ukupno smanjenje broja zaposlenih. U tom slučaju poslodavac je dužan da izvrši povrat sredstava za subvencije zarada za smanjeni broj zaposlenih za taj mjesec.

1. **Da li preduzeće ima pravo na subvenciju zarade za zaposlenog koji je stupio u radni odnos u toku marta mjeseca?**

Preduzeće koje posluje u zabranjenoj, ugroženoj ili turističkoj djelatnosti može ostvariti subvenciju za zaradu zaposlenog čiji je radni angažman započeo tokom marta mjeseca za mjesece april i maj.

1. **Da li je neophodno da poslodavac podnese IOPPD obrazac za april prije podnošenja zahtjeva za subvenciju? Ukoliko privredni subjekt izvrši plaćanje poreza i doprinosa za zaposlene prije isplate subvencije, da li može zahtijevati povraćaj istih i kako će se evidentirati?**

Nakon podnošenja IOPPD-a za april 2020.godine, poslodavcu će biti omogućeno da podnese Zahtjev za subvenciju za april 2020.godine. Ukoliko je podnosilac Zahtjeva ispunio uslove iz Programa mjera, vrši uplatu obaveza u iznosu koji je umanjen za iznos subvencije na koje poslodavac ima pravo shodno navedenom programu.

U slučaju da je poslodavac već izvršio uplatu poreza i doprinosa na Jedinstveni račun u punom iznosu, odmah nakon uplate pripadajućih poreza i doprinosa od strane Budžeta, analitički račun poreskog obveznika biće u kreditu za iznos uplaćenih sredstava. Naravno pod uslovom da obveznik nije imao duga na analitičkoj evidenciji po osnovu obaveza koje imaju rok dospijeća u 2020.godini, jer će u tom slučaju, uplata iz Budžeta pokriti najstariji dug.